Koffiekenner sal Aus-atlete by Spele helpArgieffoto (Foto: Claro Cafe/Pixabay) Australiese atlete by die Winter Spele het ŉ stimulant wat hopelik hul prestasie ŉ hupstoot tot goue medaljes sal gee. Hulle gaan hul eie barista na hul Covid-veilige Beijing-borrel vlieg. Die koffieliefhebbers het ook verlede jaar tydens die Somerspele in Tokio ook ŉ barista gehad en dit was só groot treffer, dat hulle dit in die hoofstad van China wil herhaal. “Die doel van die barista is ŉ beproefde metode en bied ware bystand vir hoë prestasie,” het Geoff Lipshut, die hoof van die Australiese sending, Woensdag gesê – twee dae voor die openingseremonie van die Beijing-Spele. “Ons het ŉ barista in Tokio gehad waar die span uitstekend gevaar het. Ons hoef nie eers twee keer daaroor te gedink het nie. Ons winteratlete het baie ver van Australië af gereis, en nou kan ons vir hulle ŉ bietjie van die huis gee.” Phil Bellingham, ŉ heg-en-steg-skiër, hoop dat die kaffeïen-inspuiting van ŉ Queensland-barista hom die nodige hupstoot sal gee. “Koffie is ŉ goeie stimulant om prestasie te verhoog. Dit is wonderlik dat ons dié ietsie ekstra aan ons kant het,” het die 30-jarige geskerts.